Smernica č. 66/2017
 o vybavovaní sťažností a petícií

Gestorský útvar: odbor kontroly, tel.: 02/59374681 	          ev. č.: 2017-17030:1-530C

Minister školstva, vedy, výskumu a športu Slovenskej republiky (ďalej len „minister“) podľa § 11 ods. 1 zákona č. 94/2017 Z. z., ktorým sa mení a dopĺňa zákon č. 9/2010 Z. z. o sťažnostiach v znení neskorších predpisov (ďalej len „zákon o sťažnostiach“) a  zákona č. 85/1990 Zb. o petičnom práve v znení neskorších predpisov (ďalej len „zákon o petičnom práve“), vydáva túto smernicu:
Čl. 1	
Úvodné ustanovenia
(1)	Táto smernica upravuje postup Ministerstva školstva, vedy, výskumu a športu Slovenskej republiky (ďalej len „ministerstvo“) pri vybavovaní a kontrole vybavovania sťažností fyzických a právnických osôb (ďalej len „vybavovanie“) podaných na ministerstvo podľa zákona o sťažnostiach a pri vybavovaní petícií podľa zákona o petičnom práve.
(2)	Táto smernica sa nevzťahuje na sťažnosti štátnych zamestnancov vo veciach vykonávania štátnej služby podľa § 116 zákona č. 55/2017 Z. z. o štátnej službe a o zmene a doplnení niektorých zákonov. 
Čl. 2	
Prijímanie a centrálna evidencia sťažností
(1)	Prijímanie sťažností podaných písomne na ministerstvo zabezpečuje podateľňa, ktorá sťažnosť zaeviduje v centrálnom podacom denníku ministerstva a bezodkladne postúpi odboru kontroly, ktorý ju zaeviduje v centrálnej evidencii sťažností. Centrálna evidencia sťažností je vedená oddelene od evidencie ostatných písomností a musí obsahovať údaje podľa § 10 zákona o sťažnostiach.
(2)	Sťažnosť musí byť písomná a možno ju podať v listinnej podobe alebo v elektronickej podobe. Sťažnosť podaná v elektronickej podobe musí byť sťažovateľom autorizovaná podľa osobitného predpisu). Prijímanie sťažností v elektronickej podobe zabezpečuje oddelenie vnútornej kontroly a výkonu dohľadu odboru kontroly.
(3)	Ak sa sťažovateľ dostaví na ministerstvo osobne podať sťažnosť, ktorú nemá vyhotovenú písomne, orgán verejnej správy sťažovateľa prijme a umožní mu, aby si sťažnosť v listinnej podobe vyhotovil.  Ak sa na ministerstvo  dostaví osoba, ktorej zdravotný stav bráni, aby si sťažnosť v listinnej podobe vyhotovila sama, za túto osobu ju vyhotoví zamestnanec odboru kontroly. 
(4)	Podanie sa posudzuje podľa obsahu. Ak organizačný útvar ministerstva zistí, že podanie, ktoré mu bolo doručené, je sťažnosťou, toto písomné podanie prostredníctvom podateľne bezodkladne doručí odboru kontroly.
(5)	Ak je podanie adresované priamo zamestnancovi ministerstva a má charakter sťažnosti, zamestnanec oznámi túto skutočnosť priamemu nadriadenému vedúcemu zamestnancovi, ktorý zabezpečí postup podľa odseku 4.
Čl. 3	
Oprávnenie na vybavovanie a prešetrovanie sťažností
(1)	Za vybavovanie podania, ktoré po posúdení obsahu je sťažnosťou podľa zákona o sťažnostiach, zodpovedá riaditeľ odboru kontroly  okrem prípadov uvedených v § 12 zákona o sťažnostiach, o vybavení ktorých rozhoduje  minister, ako aj o sťažnostiach, o vybavení ktorých rozhodol inak.
Riaditeľ odboru kontroly najmä:
a)	zodpovedá za vybavenie sťažnosti, ktorá smeruje proti zamestnancom ministerstva a proti vedúcim priamoriadených organizácií,
b)	oznamuje predĺženie  lehoty na vybavenie sťažnosti podľa § 13 ods. 2 zákona o sťažnostiach,
c)	rozhoduje o oprávnení na prešetrenie sťažností, ak smerujú proti vedúcim oddelení odboru kontroly,
d)	postupuje podania, na ktoré nie je príslušný  podľa § 9 zákona o sťažnostiach,
e)	odkladá sťažnosti podľa § 6 ods. 1 písm. a) až j) a ods. 3 zákona o sťažnostiach a upovedomuje sťažovateľa o odložení sťažnosti podľa § 6 ods. 4 zákona o sťažnostiach,
f)	vracia podania podľa § 8 ods. 3 zákona o sťažnostiach, v ktorých sťažovateľ požiadal o utajenie svojej totožnosti.
(2)	Vedúci oddelenia vnútornej kontroly a výkonu dohľadu zodpovedá predovšetkým za:
a)	prešetrenie sťažnosti podľa § 18 zákona o sťažnostiach, na ktorej vybavenie je oprávnený riaditeľ odboru kontroly okrem prípadov, ktorých prešetrenie si riaditeľ odboru kontroly vyhradil.
b)	vyhotovenie zápisnice o prešetrení sťažnosti podľa § 19 zákona o sťažnostiach.  
c)	vyhotovenie oznámenia  výsledku prešetrenia sťažnosti podľa § 20 zákona o sťažnostiach.
d)	uloženie a sledovanie plnenia povinností vyplývajúcich z § 19 ods. 1 písm. a) zákona o sťažnostiach.
(3)	Ak sťažnosť podľa zákona o sťažnostiach nemôže byť pridelená na vybavenie riaditeľovi odboru kontroly, o príslušnosti na vybavenie a prešetrenie sťažnosti rozhoduje minister. 
(4)	Sťažnosť smerujúcu proti vedúcemu priamoriadenej organizácie vybavuje riaditeľ odboru kontroly, ak minister nerozhodne inak.
(5)	Sťažnosť na hlavného školského inšpektora vybavuje minister na základe výsledku prešetrenia komisie ním vymenovanej.
(6)	Opakovanú sťažnosť na vedúceho priamoriadenej organizácie vybavuje minister na základe prešetrenia  ním vymenovanej komisie. 
(7)	Na vybavenie sťažnosti proti riaditeľovi odboru kontroly je príslušná trojčlenná komisia vymenovaná ministrom. Predsedom komisie je zamestnanec odboru právneho.
Čl. 4	
Lehoty na vybavenie sťažnosti
(1)	Ministerstvo je povinné sťažnosť vybaviť v lehote 60 pracovných dní odo dňa, keď mu bola sťažnosť doručená.
(2)	O predĺžení lehoty na vybavenie sťažnosti podľa § 13 ods. 2 zákona o sťažnostiach rozhoduje minister na návrh riaditeľa odboru kontroly. Odbor kontroly oznámi predĺženie lehoty sťažovateľovi bezodkladne, písomne, s uvedením dôvodu, prečo je predĺženie lehoty nevyhnutné. 
(3)	V čase odoslania výzvy na poskytnutie spolupráce so sťažovateľom do jej poskytnutia podľa § 16 ods. 4 zákona o sťažnostiach lehota na vybavenie sťažnosti neplynie. V odôvodnených prípadoch, ak sťažovateľ preukáže, že lehota na poskytnutie spolupráce nie je dostatočná, môže písomne požiadať o jej predĺženie.
Čl. 5	
Opakovaná sťažnosť, sťažnosť proti vybavovaniu sťažnosti
(1)	Opakovaná sťažnosť je sťažnosť toho istého sťažovateľa v tej istej veci, ak v nej neuvádza nové skutočnosti. Na vybavenie opakovanej sťažnosti je príslušný ten istý orgán, ktorý  predchádzajúcu sťažnosť vybavil, ak to nie je v rozpore s § 11 ods. 2 alebo s § 12 zákona o sťažnostiach. 
(2)	Ak bola predchádzajúca sťažnosť vybavená správne, t. j. v súlade so zákonom o sťažnostiach, odbor kontroly túto skutočnosť oznámi sťažovateľovi s odôvodnením, že ďalšie opakované sťažnosti odloží. Ak sa prekontrolovaním vybavenia predchádzajúcej sťažnosti zistí, že nebola vybavená správne, odbor kontroly opakovanú sťažnosť prešetrí a vybaví. 
(3)	Ďalšia opakovaná sťažnosť je sťažnosť toho istého sťažovateľa podaná po opakovanej sťažnosti v tej istej veci, ak v nej sťažovateľ neuvádza nové skutočnosti. Správnosť vybavenia opakovanej sťažnosti orgán verejnej správy opätovne neprekontroluje a ďalšiu opakovanú sťažnosť odloží podľa § 6 ods. 1 písm. e), o čom sťažovateľa neupovedomí.
(4)	Na vybavovanie sťažnosti proti vybaveniu sťažnosti je príslušný odbor kontroly, ak to nie je v rozpore s § 12 zákona o sťažnostiach.
Čl. 6	
Súčinnosť
(1)	Vedúci organizačných útvarov ministerstva, ako aj zamestnanci priamoriadených organizácií, v ktorých sa sťažnosť prešetruje, sú povinní poskytnúť orgánu, ktorý sťažnosť vybavuje, pri jej prešetrovaní bezodkladnú súčinnosť. V prípade žiadosti o poskytnutie súčinnosti lehota na vybavenie sťažnosti plynie bez prerušenia.
Čl. 7	
Kontrola vybavovania sťažností
(1)	Kontrolu  vybavovania sťažností, ich evidencie, prijatia a plnenia opatrení na odstránenie zistených nedostatkov a uplatnenia právnej zodpovednosti na základe písomného poverenia ministra vykonávajú  podľa osobitného predpisu)
a)	v priamoriadených organizáciách zamestnanci oddelenia vnútornej kontroly a výkonu dohľadu,
b)	na oddelení vnútornej kontroly a výkonu dohľadu zamestnanci oddelenia finančnej kontroly.
Čl. 8	
Poriadková pokuta
(1)	O uložení poriadkovej pokuty podľa § 24 zákona o sťažnostiach na základe návrhu vedúceho oddelenia vnútornej kontroly a výkonu dohľadu rozhoduje riaditeľ odboru kontroly. Na konanie o uložení poriadkovej pokuty sa vzťahuje všeobecný predpis o správnom konaní). 
(2)	O rozklade proti rozhodnutiu o uložení poriadkovej pokuty rozhoduje minister na základe ním ustanovenej osobitnej komisie.
Čl. 9	
Anonymné sťažnosti
Anonymnú sťažnosť doručenú ministerstvu odbor kontroly odloží podľa § 6 ods. 1 písm. a) zákona o sťažnostiach.
Čl. 10	
Petície
(1)	Táto smernica sa primerane vzťahuje aj na vybavovanie petícií podľa osobitného predpisu).
(2)	Ministerstvo je povinné petíciu prijať. Na vybavenie petície je príslušný odbor kontroly. 
(3)	V prípade, že petícia bola doručená inému organizačnému útvaru ministerstva ako odboru kontroly, tento útvar je povinný bezodkladne petíciu postúpiť odboru kontroly.
(4)	Ak z obsahu petície vyplýva, že ministerstvo nie je príslušné na jej vybavenie, petíciu do desiatich pracovných dní postúpi príslušnému orgánu verejnej moci a túto skutočnosť oznámi  zástupcovi.
(5)	Ak petíciu podporí aspoň 10 000 osôb, prerokuje ju minister alebo ním poverený zástupca so zástupcom a petičným výborom, ak je určený. Orgán verejnej moci nie je povinný prerokovať petíciu, ak jej obsahu vyhovie v plnom rozsahu. 
(6)	Výsledok vybavenia petície odbor kontroly písomne oznámi do 30 pracovných dní od doručenia zástupcovi. Vo zvlášť zložitých prípadoch odbor kontroly písomne oznámi zástupcovi, že petícia sa vybaví v lehote najneskôr do 60 pracovných dní. 
Čl. 11	
Záverečné a zrušovacie ustanovenie
Zrušuje sa smernica č. 43/2010 zo dňa 15. septembra 2010,  vydaná pod číslom 2010-14624/33024:1-13 o vybavovaní sťažností na Ministerstve školstva, vedy, výskumu a športu  Slovenskej republiky.
Čl. 12	
Účinnosť
Táto smernica nadobúda účinnosť 1. januára 2018.

ministerka

Obsah
Smernica č. 66/2017  o vybavovaní sťažností a petícií
Čl. 1	Úvodné ustanovenia
Čl. 2	Prijímanie a centrálna evidencia sťažností
Čl. 3	Oprávnenie na vybavovanie a prešetrovanie sťažností
Čl. 4	Lehoty na vybavenie sťažnosti
Čl. 5	Opakovaná sťažnosť, sťažnosť proti vybavovaniu sťažnosti
Čl. 6	Súčinnosť
Čl. 7	Kontrola vybavovania sťažností
Čl. 8	Poriadková pokuta
Čl. 9	Anonymné sťažnosti
Čl. 10	Petície
Čl. 11	Záverečné a zrušovacie ustanovenie
Čl. 12	Účinnosť
Zoznam príloh

Zoznam príloh
Príloha č. 1: 	Zápisnica o prešetrení sťažnosti

Príloha č. 1 k smernici č. 66/2017

							                          Vzor č. 1
Ministerstvo školstva, vedy, výskumu
a športu Slovenskej republiky					
Číslo spisu:............................					Stupeň dôvernosti:       

Zápisnica o prešetrení sťažnosti 
č. poradové číslo/OK/rok – Sť.

Meno, priezvisko a  adresa trvalého alebo prechodného pobytu sťažovateľa, resp. ak sťažnosť podáva právnická osoba, uvedie sa jej názov a sídlo, meno a priezvisko osoby oprávnenej za ňu konať: .........................................................................................................
.....................................................................................................................................
.....................................................................................................................................
..................................................................................................................................... 

Dátum doručenia sťažnosti: ..................................................................................................
Predmet sťažnosti: (uvedie sa, proti komu sťažnosť smeruje, na aké nedostatky poukazuje a čoho sa sťažovateľ domáha) ...................................................................................................
.....................................................................................................................................
.....................................................................................................................................
.....................................................................................................................................
.....................................................................................................................................
Označenie orgánu verejnej správy, v ktorom sa sťažnosť prešetrovala: 
.....................................................................................................................................
..................................................................................................................................... 
Obdobie prešetrovania sťažnosti: ........................................................................................
Preukázané zistenia: (uvedie sa zistený stav veci a jeho súlad alebo rozpor so všeobecne záväznými právnymi predpismi a s vnútornými predpismi, ako aj príčiny vzniku zistených nedostatkov a ich následky. Pri prešetrovaní sťažnosti sa vychádza z jej predmetu, bez ohľadu na sťažovateľa a toho, proti komu sťažnosť smeruje, ako aj na to, ako ju sťažovateľ označil. Ak je podľa obsahu iba časť podania sťažnosťou, prešetrí sa iba v tomto rozsahu. Ak sa sťažnosť skladá z viacerých samostatných bodov, prešetruje sa každý z nich. Ak nemožno sťažnosť alebo jej časť prešetriť (napr. tzv. tvrdenie proti tvrdeniu), uvedie sa to v zápisnici a oznámi sťažovateľovi). ..........................................................................................
.....................................................................................................................................
.....................................................................................................................................
.....................................................................................................................................
.....................................................................................................................................
Dátum vyhotovenia zápisnice: ................................................................................................
Mená, priezviská a podpisy zamestnancov orgánu verejnej správy, ktorí sťažnosť prešetrili:
1.	.......................................................................................................
2.	.......................................................................................................
3.	.......................................................................................................

Meno, priezvisko a podpis vedúceho orgánu verejnej správy, v ktorom sa sťažnosť prešetrovala, alebo ním splnomocneného zástupcu, ktorý zároveň potvrdzuje odovzdanie a prevzatie dokladov: ..................................................................................................................................... 
.....................................................................................................................................

V prípade, ak sú prešetrením sťažnosti zistené nedostatky, uložia sa vedúcemu orgánu verejnej správy alebo ním splnomocnenému zástupcovi nasledovné povinnosti:

1.	v lehote do   .........................určiť osobu zodpovednú za zistené nedostatky,
2.	v lehote do  ..........................prijať opatrenia na odstránenie zistených  
                                                       nedostatkov a príčin ich vzniku,
3.	v lehote do ...........................predložiť prijaté opatrenia orgánu prešetrujúcemu 
                                                        sťažnosť,
4.	v lehote do ...........................predložiť orgánu prešetrujúcemu sťažnosť správu 
                                                       o splnení opatrení a uplatnení právnej 
                                                       zodpovednosti,
5.	ak nie je totožnosť sťažovateľa utajená, oznámiť mu odôvodnenie výsledku prešetrenia sťažnosti, ktoré vychádza zo zápisnice. V oznámení sa uvedie, či je sťažnosť opodstatnená alebo neopodstatnená. Ak je sťažnosť opodstatnená, v oznámení sa uvedie, že orgánu verejnej správy, v ktorom sa sťažnosť prešetrovala, boli uložené povinnosti podľa § 19 ods. 1 písm. i).

Prílohy: (uvedie sa zoznam príloh – hlavne tie, ktoré potvrdzujú zistené nedostatky)
Rozdeľovník:
Výtlačok č. 1 pre: .............................................................................................
Výtlačok č. 2 pre: ............................................................................................